Terwyl ek so deur my boekrak gaan kom ek af op Dis koue kos skat van Marita van der Vyver wat ek die begin van 2011, as ek dit reg het, gekoop het. Ek onthou ek het, soos my gewoonte maar is, eers 'n bietjie deur die boek geblaai en hier en daar 'n bladsy gelees voordat ek wou wegspring met die eintlike lees. Wel, ek het toe nooit die boek gelees nie, ek dink ek het iets anders verwag. Heelmoontlik sal ek dit later weer 'n kans gee.
Lekker naweekleesstof. Geskeide of skeiende vroue (en ma's) met ontroue mans sal identifiseer met die protagonis se belewenis- en gedagtewêreld soos wat sy deur die egskeiding en die dekade daarna gaan.
Hierdie was 'n baie prettige boek gewees. Soos altyd - dit baie geniet! "Konfyt kook is 'n daad van hoop. Dit beteken ek weet die son gaan nie altyd aanhou skyn nie, maar ek maak voorsiening vir die donker dae wat kom."